एमालेप्रति नागरिकको आकर्षण बढेको दाबी
नेकपा (एमाले) केन्द्रले तय गरेको मिसन ग्रासरुट अभियानका क्रममा कालीकोटमा तीन सय ५५ जना नेता तथा कार्यकर्ता थपिएका छन् । अभियानको क्रममा विभिन्न पार्टी परित्याग गरी एमालेमा समाहित भएका हुन् ।
प्रेमराज सिम्खडा कालीकोट, चैत २९ गते । नेकपा (एमाले) केन्द्रले तय गरेको मिसन ग्रासरुट अभियानका क्रममा कालीकोटमा तीन सय ५५ जना नेता तथा कार्यकर्ता थपिएका छन् । अभियानको क्रममा विभिन्न पार्टी परित्याग गरी एमालेमा समाहित भएका हुन् ।मानममा अभियानका उपलब्धिका विषयमा जानकारी दिन आयोजना गरिएको पत्रकार सम्मेलनमा एमालेका केन्द्रीय सदस्य तथा मिसन ग्रासरुट अभियानका केन्द्रीय प्रतिनिधि दल रावलले एमालेप्रति नागरिकको आकर्षण बढेको पाइएको बताउनुभयो ।अभियानमा एमाले सदस्यता सुदृढीकरण मात्र गरेन, नागरिकहरूका समस्याका बारेमा पनि मसिनो गरी अध्ययन गरेको एमाले कालिकोटले जनाएको छ । कालीकोटको सम्भावनाका सवालमा लिखित प्रतिवेदन बनाउने सो दलले जनाएको छ । विकास गर्नुपर्ने क्षेत्र र पर्यटन विकासका लागि मिसन ग्रासरुट अभियानले अध्ययन गरेका सबै विषय स्थानीयदेखि प्रदेश र सङ्घ सरकारको ध्यानाकर्षण गराउने बताउनुभयो । केन्द्रीय प्रतिनिधि तर्कबहादुर शाहीले जिल्लास्तरका राजनीतिक दलका नेतामा सद्भाव नभए पनि ग्रामीण क्षेत्रमा फरक पार्टीका नेता तथा कार्यकर्तामा राम्रो संस्कार देखिएको बताउनुभयो । एमाले कालीकोटका अध्यक्ष जसिप्रसाद पाण्डेले स्थानीय सरकारमा देखापरेका बेथितिको अध्ययन गर्ने अवसर मिसन ग्रासरुटले दिएकाले नागरिकको गुनासो बोकेर एमाले खबरदारी अभियानमा जुट्ने बताउनुभयो । 